Document ID: /roh_data/filtered/swiss_laws_in_ROHinterleaved.jsonl.gz/5253

This text was translated from EN into Rumantsch Grischun.

If there are still differences following three detailed discussions in each chamber, a conciliation committee shall be appointed. This committee is responsible for seeking a compromise solution. The preliminary consultation committees shall each contribute 13 members to the conciliation committee. If the preliminary consultation committee of a chamber comprises fewer than 13 members, additional members must be added to reach this number. The composition of the delegations from each committee is governed by Article 43 paragraph 3. The committee president of the first chamber shall chair the conciliation committee. The president's deputy and the members of the conciliation committee are appointed in accordance with the relevant provisions of the Standing Orders. Second sentence inserted by No I of the FA of 21 June 2013 (Improvements in the Organisation and Procedures of Parliament), in force since 25 Nov. 2013  (AS 2013 3687; BBl 2011 6793, 6829).

Sch’i existan suenter trais tractativas detagliadas en mintga chombra anc adina differenzas, vegn nominada ina conferenza da conciliaziun. Quella sto tschertgar in cumpromiss. Las cumissiuns predeliberantas delegheschan mintgamai 13 commembers a la conferenza da conciliaziun. Sche la cumissiun predeliberanta d’ina chombra dumbra main che 13 commembers, sto ella vegnir cumplettada a quest dumber. La cumposiziun da las delegaziuns da mintga cumissiun sa drizza tenor l’artitgel 43 alinea 3. Il president da la cumissiun da la chombra prioritara presidiescha la conferenza. La substituziun dal president e dals commembers da la conferenza da conciliaziun sa drizza tenor las disposiziuns correspundentas cuntegnidas en ils reglaments da gestiun. Integrà la segunda frasa tras la cifra I da la LF dals 21 da zer. 2013 (meglieraziuns da l’organisaziun e da las proceduras dal parlament), en vigur dapi ils 25 da nov. 2013 (AS 2013 3687; BBl 2011 6793, 6829).